**Alminnelige Vilkår**

# Alminnelige Vilkår for avtale om leveranse av betalingstjeneste til ladesystem

# 1. Innledning og definisjoner

Disse Alminnelige Vilkårene gjelder for avtale («Avtalen») om leveranse av betalingstjeneste til ladesystem, som er inngått mellom Flexibility AS («Leverandøren») og eier av parkeringsanlegget («Eieren»).

Hensikten med avtalen er at Leverandøren gjennom leveranse av betalingstjeneste skal tilby Eieren effektive og enkle kollektive løsninger for brukere av ladesystemet («Sluttbruker»).

Sluttbruker inngår særskilte avtaler ved kjøp av tilleggstjenester («Tjenesteavtale») etter at Eieren har inngått Avtalen med Leverandør.

Eieren inngår en avtale med Leverandør ved bestilling av betalingstjenesten og Sluttbruker aksepterer gjeldende Vilkår for Tjenesten ved å opprette en brukerkonto i Flex APP fra Flexibility / Flexibility portal.

# Avtaledokumenter

Avtaleforholdet mellom Partene består av Eierens bestillingsskjema

(«Bestillingsskjemaet») med priser for Tjenestene som oppført på Leverandørens hjemmesider samt Alminnelige Vilkår for leveransen (samlet omtalt som «Avtalen»).

Avtalen inngås ved at Eier fyller ut Bestillingsskjemaet hvorav også Alminnelige Vilkår aksepteres. Ved eventuell motstrid mellom Bestillingsskjemaet og Alminnelige Vilkår har Bestillingsskjemaet forrang.

Avtaleforholdet mellom Leverandøren og Sluttbruker er regulert av Alminnelige Vilkår som godkjennes ved opprettelse av brukerkonto i Flex APP/ Flexibility Portal fra Flexibility som er nødvendig for å ta i bruk Tjenesten. Dette skal være kjent for Eieren.

# Leverandørens plikter

Leverandøren skal sørge for god funksjonalitet av Tjenesten, i henhold til gjeldende offentligrettslig regelverk. Leverandøren plikter så langt det er praktisk mulig å varsle Eieren i rimelig tid før vedlikehold av Tjenestene. Der hvor det er fare for skade eller tap gjelder ikke slik plikt til forhåndsvarsel. For øvrig skal Leverandøren opptre i tråd med plikter angitt i Alminnelige Vilkår.

Leverandøren plikter å gi Eieren tilstrekkelig informasjon om Tjenesten og å ha tilgjengelig veiledninger og retningslinjer som er nødvendige for å bruke Tjenesten. Leverandøren produserer og sender ut klistremerker etter Eierens ønske.

# Eierens plikter

Eieren plikter å sette seg inn i og bruke Tjenesten i samsvar med de brukerveiledninger og retningslinjer som Leverandøren har tilgjengeliggjort for Tjenesten. Eieren plikter videre å ha tilgjengelig brukerveiledning fra Leverandøren med en oversikt som viser hvilke konkrete steg Sluttbruker må gjennom for å ta i bruk Tjenesten.

Eieren skal på hensiktsmessig måte informere alle eksisterende og fremtidige Sluttbrukere om Avtalen, inkludert valgt prismodell. Eieren plikter å sette på klistremerker selv eller med hjelp fra installatør på ladestasjonene og plikter å følge Leverandørens monteringsinstruksjon.

# Avtalens varighet

Avtalen er løpende. Ved oppsigelse av Avtalen har partene ingen forpliktelser overfor hverandre.

## Oppsigelse fra Eieren

Eieren kan når som helst si opp Avtalen gjennom skriftlig henvendelse til post@flexibility.ai

Oppsigelse av Tjenesten iverksettes påfølgende måned etter at melding om oppsigelse mottas. Eieren mister tilgang til Tjenestene etter at oppsigelse er iverksatt. Trukket systemavgift for Tjenesten refunderes ikke.

Dersom Eieren ønsker å slette eller anonymisere historikken henvises det til Flexibilitys [Personvernerklæring.](https://www.flexibility.no/conditions-of-use/)  Erklæringen er tilgjengelig på Flexibilitys hjemmeside.

## Oppsigelse fra Flexibility

Flexibility kan si opp Avtalen ved:

* Brudd på Avtalen fra Eierens side
* Uventede tekniske problemer
* Krav fra offentlige myndigheter
* Opphør av virksomhet

Informasjon om oppsigelse fra Flexibility sine tjenester sendes til e-postadressen som er registrert på Eierens konto. Oppsigelse iverksettes påfølgende måned etter at oppsigelse blir besluttet. Flexibility forbeholder seg retten til å iverksette umiddelbart opphør av Avtalen dersom oppsigelse er forårsaket av brudd på Avtalen fra Eierens side.

# Varsling og henvendelser

Flexibility varsler ved å sende SMS eller e-post til Eierens eller Sluttbrukers registrerte kontaktinformasjon. Flexibility sender kun e-post når det er påkrevd for å oppfylle Flexibility forpliktelser etter Avtalen. Slik varsling innbefatter for eksempel:

* Bekreftelse på opprettelse av brukerkonto; når Flexibility oppretter en brukerkonto for en Sluttbruker, bruker plikter å godkjenne opprettelsen gjennom vedlagt link i henvendelsen.
* Tilbakestilling av passord.
* Varsel om planlagt vedlikehold; Flexibility varsler om planlagt vedlikehold via SMS eller e-post.
* Vesentlige endringer av Alminnelige Vilkår, herunder prisendringer.

Eieren skal sende alle skriftlige henvendelser verdrørende Avtalen til Flexibility på følgende e-postadresse: post@flexibility.ai

Hjemmesiden [www.flexibility.ai](http://www.flexibility.ai/) er forøvrig oppdatert med alle gjeldende tjenester, Vilkår, priser, kontaktinformasjon mv.

# Reklamasjon

Dersom det foreligger en feil ved Tjenestene som Flexibility leverer, og som ikke skyldes forhold Eieren har ansvar for, må Eieren gi Flexibility skriftlig melding om at mangelen påberopes innen rimelig tid etter at feilen oppdages.

# Ansvar

## Eierens ansvar

Tilgang til Tjenesten forutsetter at Eieren og Sluttbruker registrerer seg som bruker i Flex APP fra Flexibility / Flexibility Portal. Søknad om registrering skal gjøres via Flex APP fra Flexibility / Flexibility Portal/ eller via de til enhver tid aksepterte måter. For å registrere seg må Eieren oppgi den til enhver tid påkrevde informasjon.

Eieren aksepterer at Leverandøren benytter kontaktinformasjonen til å varsle Eieren om forhold som gjelder Avtalen. Slik varsling kan skje via SMS eller e-post.

## Leverandørens ansvar

Leverandøren har ansvar for at Tjenesten fungerer i samsvar med de krav som følger av Avtalen.

Leverandøren garanterer imidlertid ikke at Tjenesten til enhver tid vil fungere uten forstyrrelser eller feil, men at eventuell nedetid vil bli håndtert innen rimelig tid.

Leverandøren står ikke ansvarlig for utestående innbetaling fra Sluttbruker.

Ved utestående innbetaling kan Eier velge å automatisk/manuelt pause lader/tilgang til ladere for Sluttbruker frem til uteståend beløp er mottat av Leverandøren.

# Oppdatering

Flexibility kan når som helst oppdatere Alminnelige Vilkår og Avtalen forøvrig. Oppdaterte Vilkår er tilgjengelige i Flex APP fra Flexibility og på Flexibility sine hjemmesider. Flexibility kan benytte Eierens registrerte e-post til å varsle om vesentlige endringer. Fortsatt bruk av Tjenesten medfører at Eieren har akseptert endringer i Vilkårene i Avtalen.

# Tilgang til produksjonsdata

Eieren samtykker til at Leverandøren kan innhente og benytte produksjonsdata fra Ladeanlegget i den hensikt å produsere de Tjenester Sluttbrukere har bestilt.

Videre samtykker Eieren til at Leverandøren kan benytte produksjonsdata til bruk i markedsføring, i anonymisert form.

Øvrige anvendelsesområder for bruk av produksjonsdata skal avtales særskilt mellom Leverandøren og Eieren, eller Leverandøren og Sluttbruker der hvor dette er påkrevd.

# Lovvalg og verneting

Avtalen reguleres av norsk rett. Saken skal søkes løst i minnelighet dersom det oppstår konflikt mellom Flexibility og Kunde. Saken skal bringes inn for Oslo Tingrett dersom enighet ikke oppnås.

*Sist oppdatert 20. mars 2023*